proxectonos/corpus_dominio_legal_administrativo_tmp huggingface dataset:
RESOLUCIÓN do 12 de febreiro de 2013 pola que se modifica a Resolución do 11 de maio de 2012 pola que se convocan para o período 2012/13 as subvencións aos proxectos dinamizadores das áreas rurais de Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Axencia Galega de Desenvolvemento Rural — III. Outras disposicións — 21/02/2013

A Resolución do 11 de maio de 2012 pola que se convocan para o período 2012/13 as subvencións aos proxectos dinamizadores das áreas rurais de Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013 (DOG nº 106, do 5 de xuño de 2012), establece a repartición da dotación económica entre as anualidades 2012 (2.000.000 €) e 2013 (1.500.000 €). Igualmente, establece o 30 de outubro de 2012 como prazo para executar e xustificar correctamente o investimento correspondente á anualidade 2012, e o 30 de xuño de 2013 como prazo límite para a execución e xustificación final dos proxectos.
Debido á concorrencia no tempo de catro convocatorias e ao gran número de expedientes manexados, non foi posible resolver a convocatoria de xeito que os beneficiarios tivesen tempo suficiente para executar e xustificar os investimentos nos prazos previstos.
Co obxecto de non causar un prexuízo aos beneficiarios das axudas, e unha vez tramitado o oportuno expediente,
1. O crédito previsto para a anualidade 2012 na Resolución do 11 de maio de 2012, pola que convocan para o período 2012/13 as subvencións aos proxectos dinamizadores das áreas rurais de Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, pasa integramente á anualidade 2014, manténdose a de 2013.
2. O prazo límite para a execución e xustificación dos investimentos vinculados aos proxectos subvencionados correspondentes á anualidade 2013 será o 30 de agosto de 2013. O feito de non xustificar correctamente esta anualidade, e dependendo das dispoñibilidades ou situación orzamentaria, podería devir en perda de dereito ao cobramento da axuda.
3. O prazo límite para a execución e xustificación da anualidade 2014 será o 30 de abril de 2014.
Santiago de Compostela, 12 de febreiro de 2013
CORRECCIÓN de erros. Orde do 7 de febreiro de 2013 pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Pontevedra.
Consellería de Economía e Industria — III. Outras disposicións — 21/02/2013

Advertidos erros no texto da Orde do 7 de febreiro de 2013 pola que se convoca concurso público dos terreos francos resultantes da declaración de caducidade de dereitos mineiros correspondentes á provincia de Pontevedra, publicada no Diario Oficial de Galicia número 33, do 15 de febreiro de 2013, cómpre facer as seguintes correccións:
Na páxina 4466, punto segundo, terceiro parágrafo, onde di: «solicitudes de reclasificación de recursos tanto da sección A) como da sección C)», debe dicir: «solicitudes de reclasificación de recursos da sección A) como da sección C)».
Na páxina 4470, terceira liña, onde di: «Un representante da Xefatura Territorial de Lugo da Consellería de Economía e Industria», debe dicir: «Un representante da Xefatura Territorial de Pontevedra da Consellería de Economía e Industria».
DECRETO 27/2013, do 7 de febreiro, polo que se aproba o cambio de titularidade dun treito antigo da estrada AC-440 en prol do Concello de Muxía.
Consellería de Medio Ambiente, Territorio e Infraestruturas — III. Outras disposicións — 21/02/2013

Segundo teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas se entregarán aos respectivos concellos. O expediente promoverase por proposta do concello ou da Administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Concello de Muxía en setembro de 2012 solicita á Xunta de Galicia o cambio de titularidade dun resto do trazado antigo da AC-440 sito no lugar de Quintáns que, como consecuencia do novo trazado da AC-440, quedou en desuso para o tráfico xeral, pero que os veciños empregan para acceder as leiras lindantes.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do treito antigo da estrada AC-440 que conecta nesta nos p.q. 6+550 e 6+740 en prol do Concello de Muxía.
De conformidade co anteriormente exposto, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia na súa reunión do día sete de febreiro de dous mil trece,
Artigo 1
Apróbase o cambio de titularidade en prol do Concello de Muxía do treito antigo da estrada AC-440 que conecta nesta nos p.q. 6+550 e 6+740.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello de Muxía deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase no prazo dos dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponderán ao Concello de Muxía, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puider corresponderlle como nova Administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, sete de febreiro de dous mil trece
DECRETO 33/2013, do 21 de febreiro, polo que se nomea director xeral de Comunicación a Lucas Martinón Torres.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 22/02/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e un de febreiro de dous mil trece,
Nomeo director xeral de Comunicación a Lucas Martinón Torres.
Santiago de Compostela, vinte e un de febreiro de dous mil trece
DECRETO 35/2013, do 21 de febreiro, polo que se nomea directora xeral de Produción Agropecuaria a Patricia Ulloa Alonso.
Consellería do Medio Rural e do Mar — II. Autoridades e persoal — 22/02/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e do Mar e logo de deliberación do Consello da Xunta de Galicia na súa reunión do día vinte e un de febreiro de dous mil trece,
Nomeo directora xeral de Produción Agropecuaria a Patricia Ulloa Alonso.
Santiago de Compostela, vinte e un de febreiro de dous mil trece
DECRETO 34/2013, do 21 de febreiro, polo que se nomea directora da Axencia de Turismo de Galicia a María Nava Castro Domínguez.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 22/02/2013

En virtude do establecido no artigo 19.2 dos estatutos da Axencia de Turismo de Galicia aprobados polo Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e un de febreiro de dous mil trece,
Nomeo directora da Axencia de Turismo de Galicia a María Nava Castro Domínguez.
Santiago de Compostela, vinte e un de febreiro de dous mil trece
RESOLUCIÓN do 16 de xaneiro de 2013 pola que se fai publico o nomeamento de vogais suplentes do Consello Reitor do Instituto de Estudos do Territorio mediante Orde do 20 de decembro de 2012 do conselleiro de Medio Ambiente, Territorio e Infraestruturas.
Instituto de Estudos do Territorio — II. Autoridades e persoal — 22/02/2013

Mediante esta resolución, faise público para xeral coñecemento que o conselleiro de Medio Ambiente, Territorio e Infraestruturas con data do 20 de decembro de 2012, vistas as propostas dos titulares, en virtude do establecido no artigo 19 dos estatutos do Instituto de Estudos do Territorio, ditou orde pola que se dispón:
– Deixar sen efecto os nomeamentos de Susana Vázquez Romero e Eduardo Sobrino Rodríguez como vogais suplentes.
– Nomear como vogal suplente de Francisco Menéndez Iglesias, director de Augas de Galicia, no Consello Reitor do Instituto de Estudos do Territorio a Roberto Arias Sánchez, subdirector xeral de Programación e Proxectos de Augas de Galicia.
– Nomear como vogal suplente da secretaria xeral de Ordenación do Territorio e Urbanismo, Encarnación Rivas Díaz, no Consello Reitor do Instituto de Estudos do Territorio a Belén Picos García, subdirectora xeral de Ordenación do Territorio.
Santiago de Compostela, 16 de xaneiro de 2013
RESOLUCIÓN do 21 de xaneiro de 2013, do director xeral do Instituto Galego da Vivenda e Solo, pola que se lles dá publicidade aos convenios de colaboración subscritos polo Instituto Galego de Vivenda e Solo (IGVS) no terceiro cuadrimestre do ano 2012.
Instituto Galego da Vivenda e Solo — III. Outras disposicións — 15/02/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no terceiro cuadrimestre do ano 2012.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Vivenda e Solo nos meses de outubro, novembro e decembro do ano 2012, que se incorpora como anexo a esta resolución.
Santiago de Compostela, 21 de xaneiro de 2013
RESOLUCIÓN do 5 de febreiro de 2013, da Dirección de Recursos Humanos do Servizo Galego de Saúde, pola que se publica a acta de adhesión ao pacto sobre selección de persoal estatutario temporal no ámbito do Servizo Galego de Saúde e entidades públicas adscritas á Consellería de Sanidade (Diario Oficial de Galicia do 9 de maio de 2011).
Servizo Galego de Saúde — III. Outras disposicións — 15/02/2013

No marco da mesa sectorial de negociación do Servizo Galego de Saúde, en reunión que tivo lugar o día 28 de xaneiro de 2013, acadouse un acordo unánime sobre a adhesión da coalición sindical CESM-O´Mega e da organización sindical SATSE ao pacto sobre selección de persoal estatutario temporal no ámbito do Servizo Galego de Saúde e entidades públicas adscritas á Consellería de Sanidade (DOG do 9 de maio de 2011).
As solicitudes de adhesión baséanse en que o pacto de 2009 está asinado por CEMSATSE. A dita coalición no se presentou ás eleccións sindicais de 2011, e polo tanto, decaeu a súa representación como tal na mesa sectorial e nas xuntas de Persoal.
A dita adhesión debe ser publicada para o seu xeral coñecemento.
En consecuencia,
Dispoñer a publicación da acta de mesa sectorial do 28 de xaneiro de 2013, que figura como anexo, pola que se acepta a adhesión da coalición sindical CESM-O´Mega e da organización sindical SATSE ao pacto sobre selección de persoal estatutario temporal no ámbito do Servizo Galego de Saúde e entidades públicas adscritas á Consellería de Sanidade (DOG do 9 de maio de 2011).
Santiago de Compostela, 5 de febreiro de 2013
En Santiago de Compostela, ás 14.45 horas do día 28 de xaneiro de 2013, no edificio administrativo do Servizo Galego de Saúde, logo da convocatoria realizada para tal efecto, e vista a solicitude formulada por CESM-O´Mega, de adhesión ao pacto sobre selección de persoal estatutario temporal no ámbito do Servizo Galego de Saúde e entidades públicas adscritas á Consellería de Sanidade (DOG do 9 de maio de 2011), as partes acordan por unanimidade:
1. Aceptar a adhesión de CESM-O´Mega ao pacto sobre selección de persoal estatutario temporal no ámbito do Servizo Galego de Saúde e entidades públicas adscritas á Consellería de Sanidade (DOG do 9 de maio de 2011).
2. Aceptar a participación de CESM-O´Mega e de SATSE nas comisións de seguimento do citado pacto. Ambas as dúas asumen os acordos adoptados con anterioridade polas citadas comisións.
CORRECCIÓN de erros. Resolución do 25 de xaneiro de 2013 pola que se convocan cursos de formación continua para o persoal ao servizo da Administración pública da Comunidade Autónoma de Galicia.
Escola Galega de Administración Pública — III. Outras disposicións — 15/02/2013

Advertido un erro na citada resolución, publicada no
Diario Oficial de Galicia
número 21, do 30 de xaneiro de 2013, cómpre facer a seguinte corrección:
No anexo II, páxina 2584, no curso: Prevención de riscos laborais para o persoal responsable dos centros de traballo da Xunta de Galicia, na asignación das horas, onde di: «10», debe dicir: «15».
DECRETO 24/2013, do 14 de febreiro, polo que se nomea directora xeral de Innovación e Xestión da Saúde Pública a Sonia Martínez Arca.
Consellería de Sanidade — II. Autoridades e persoal — 15/02/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Sanidade, e logo de deliberación do Consello da Xunta de Galicia na súa reunión do día catorce de febreiro de dous mil trece,
Nomeo directora xeral de Innovación e Xestión da Saúde Pública a Sonia Martínez Arca.
Santiago de Compostela, catorce de febreiro de dous mil trece
RESOLUCIÓN do 31 de xaneiro de 2013, da Dirección de Augas de Galicia, pola que se lles dá publicidade aos convenios de colaboración subscritos por esta entidade pública no terceiro cuadrimestre do ano 2012.
Augas de Galicia — III. Outras disposicións — 15/02/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño) establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o terceiro cuadrimestre do ano 2012, que se incorpora como anexo a esta resolución.
Santiago de Compostela, 31 de xaneiro de 2013
DECRETO 25/2013, do 14 de febreiro, polo que se nomea secretaria xeral técnica da Consellería de Traballo e Benestar a María Jesús Lorenzana Somoza.
Consellería de Traballo e Benestar — II. Autoridades e persoal — 15/02/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar, e logo de deliberación do Consello da Xunta de Galicia na súa reunión do día catorce de febreiro de dous mil trece,
Nomeo secretaria xeral técnica da Consellería de Traballo e Benestar a María Jesús Lorenzana Somoza.
Santiago de Compostela, catorce de febreiro de dous mil trece
DECRETO 23/2013, do 14 de febreiro, polo que se dispón que cese Cristina Ortiz Dorda como secretaria xeral técnica da Consellería de Traballo e Benestar.
Consellería de Traballo e Benestar — II. Autoridades e persoal — 15/02/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar, e logo de deliberación do Consello da Xunta de Galicia na súa reunión do día catorce de febreiro de dous mil trece,
Que cese, por petición propia, Cristina Ortiz Dorda como secretaria xeral técnica da Consellería de Traballo e Benestar, agradecéndolle os servizos prestados.
Santiago de Compostela, catorce de febreiro de dous mil trece
RESOLUCIÓN do 7 de febreiro de 2013 pola que se fai pública a modificación de denominación dunha praza de profesorado universitario.
Universidade de Santiago de Compostela — III. Outras disposicións — 15/02/2013

O Consello de Goberno da Universidade de Santiago de Compostela, na su sesión do 27 de abril de 2012, acordou, logo de petición do interesado, cos informes favorables dos departamentos correspondentes e examinada a solicitude razoada e o seu currículo, o cambio de denominación da praza de profesorado universitario que se relaciona no anexo. Este acordo foi executado por Resolución reitoral do 10 de setembro de 2012.
En aplicación do dito acordo, resolvo facer pública a modificación da praza do profesorado universitario que se relaciona e segundo se detalla no anexo.
Insírase no
Diario Oficial de Galicia.
Santiago de Compostela, 7 de febreiro de 2013
DECRETO 29/2013, do 21 de febreiro, polo que se dispón o cesamento de María del Mar Sánchez Sierra como directora xeral de Comunicación.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 22/02/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e un de febreiro de dous mil trece,
Que cese, por pase a outro destino, María del Mar Sánchez Sierra como directora xeral de Comunicación, agradecéndolle os servizos prestados.
Santiago de Compostela, vinte e un de febreiro de dous mil trece
DECRETO 28/2013, do 21 de febreiro, polo que se dispón o cesamento de Alfonso Cabaleiro Durán como secretario xeral de Medios.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 22/02/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e un de febreiro de dous mil trece,
Que cese, por petición propia, Alfonso Cabaleiro Durán como secretario xeral de Medios, agradecéndolle os servizos prestados.
Santiago de Compostela, vinte e un de febreiro de dous mil trece
DECRETO 30/2013, do 21 de febreiro, polo que se dispón o cesamento de María Nava Castro Domínguez como secretaria xeral para o Turismo.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 22/02/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e un de febreiro de dous mil trece,
Que cese, por paso a outro destino, María Nava Castro Domínguez como secretaria xeral para o Turismo, agradecéndolle os servizos prestados.
Santiago de Compostela, vinte e un de febreiro de dous mil trece
DECRETO 32/2013, do 21 de febreiro, polo que se nomea secretaria xeral de Medios a María del Mar Sánchez Sierra.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 22/02/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e un de febreiro de dous mil trece,
Nomeo secretaria xeral de Medios a María del Mar Sánchez Sierra.
Santiago de Compostela, vinte e un de febreiro de dous mil trece
DECRETO 31/2013, do 21 de febreiro, polo que se dispón o cesamento de José Álvarez Robledo como director xeral de Produción Agropecuaria.
Consellería do Medio Rural e do Mar — II. Autoridades e persoal — 22/02/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e do Mar e logo de deliberación do Consello da Xunta de Galicia na súa reunión do día vinte e un de febreiro de dous mil trece,
Que cese, por petición propia, José Álvarez Robledo como director xeral de Produción Agropecuaria, agradecéndolle os servizos prestados.
Santiago de Compostela, vinte e un de febreiro de dous mil trece
RESOLUCIÓN do 31 de xaneiro de 2013 pola que se dá publicidade aos convenios de colaboración subscritos por esta no terceiro cuadrimestre do ano 2012.
Axencia Galega de Innovación — III. Outras disposicións — 12/02/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de setembro, outubro, novembro e decembro do ano 2012, que se incorpora como anexo a esta resolución.
Santiago de Compostela, 31 de xaneiro de 2013
RESOLUCIÓN do 25 de xaneiro de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 2 de marzo de 2012 pola que se establecen as bases reguladoras do programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia número 51, do 13 de marzo).
Consellería de Traballo e Benestar — III. Outras disposicións — 11/02/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322C.472.2 ao abeiro da Orde do 2 de marzo de 2012 pola que establecen as bases reguladoras do programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2012.
Estas axudas son financiables polo Fondo Social Europeo nun 80 % no PO FSE Galicia 2007-2013, no eixe 1 e tema prioritario 68.
Convocatoria: Orde do 2 de marzo de 2012 pola que se establecen as bases reguladoras do programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2012 (DOG nº 51, do 13 de marzo).
Santiago de Compostela, 25 de xaneiro de 2013
DECRETO 21/2013, do 31 de xaneiro, polo que se aproba o cambio de titularidade dun treito da estrada autonómica OU-193, denominada OU-801 Valongo-Trado-OU-801, desde o punto quilométrico 4+660 ata o punto quilométrico 7+860, a prol do Concello de Pontedeva.
Consellería de Medio Ambiente, Territorio e Infraestruturas — III. Outras disposicións — 11/02/2013

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
O Pleno do Concello de Pontedeva solicitoulle á Consellería de Medio Ambiente, Territorio e Infraestruturas o cambio de titularidade dun treito da estrada autonómica OU-193, denominada OU-801 Valongo-Trado-OU-801.
Ao abeiro das previsións legais, a Subdirección Xeral de Planificación e Programación, dependente da Dirección Xeral de Infraestruturas, emitiu informe favorable ao cambio de titularidade dun treito da estrada OU-193, denominada OU-801 Valongo-Trado-OU-801, desde o p.q. 4+660, límite do termo municipal, ata o p.q. 7+860, final da estrada OU-193.
Polo exposto, consonte o previsto na Lei 4/1994, do 14 de setembro, de estradas de Galicia, tras o acordo entre as administracións afectadas, por proposta do conselleiro de Medio Ambiente,Territorio e Infraestruturas, logo de deliberación do Consello da Xunta de Galicia na súa reunión do día trinta e un de xaneiro de dous mil trece,
Artigo 1
Apróbase o cambio de titularidade a prol do Concello de Pontevedrado treito da estrada OU-193, denominada OU-801 Valongo-Trado-OU-801, desde o p.q. 4+660, límite do termo municipal, ata o p.q. 7+860, final da estrada OU-193.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Pontedeva deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase, no prazo dos dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Correspóndenlle ao Concello de Pontedeva, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puider corresponderlle como nova Administración titular da estrada.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, trinta e un de xaneiro de dous mil trece
ORDE do 28 de xaneiro de 2013 pola que se extingue a autorización do centro privado System, do concello de Lugo, por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 11/02/2013

Mediante a Orde do 18 de xullo de 2001, publicada no
Diario Oficial de Galicia
do 31 de xullo, autorizouse o centro privado System, para impartir os ciclos formativos de grao superior de Administración de sistemas informáticos e Desenvolvemento de aplicacións informáticas, na rúa Rafael de Vega nº 12 de Lugo.
O Servizo Territorial de Inspección Educativa da Xefatura Territorial de Lugo emite un informe en que indica que o dito centro non impartiu as ensinanzas para as cales foi autorizado durante os dous últimos cursos anteriores a esta orde.
Conforme o establecido no artigo 17.2 do Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, en relación coa inexistencia de actividades no centro privado autorizado, realizáronse os trámites procedentes, sen que a titularidade do centro formulase alegacións.
Por isto, por proposta da Dirección Xeral de Centros e Recursos Humanos,
Primeiro. Extinguir de oficio e de conformidade co artigo 17.2 do Decreto 133/1995, por cesamento nas súas actividades docentes, a autorización do centro privado que se sinala a continuación:
Ensinanzas que se extinguen: todas as autorizadas (ciclos formativos de grao superior de Administración de sistemas informáticos e Desenvolvemento de aplicacións informáticas).
Segundo. Esta extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de xaneiro de 2013
RESOLUCIÓN do 31 de xaneiro de 2013, da Secretaría Xeral para o Turismo, pola que se dá publicidade das axudas concedidas ao abeiro da Resolución do 22 de xuño de 2012 pola que se establecen as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes, e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013 (DOG núm. 124, do 29 de xuño de 2012), modificada pola Resolución do 9 de outubro de 2012 (DOG núm. 197, do 16 de outubro).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/02/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 04.80.761A.770.0, código de proxecto 2007 00372, ao abeiro da Resolución do 22 de xuño de 2012 pola que se establecen as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes, e se procede á súa convocatoria para o ano 2012. Estas subvencións está cofinanciadas ao 80 % polo Fondo Europeo de Desenvolvemento Rexional, a través do programa operativo Feder Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Santiago de Compostela, 31 de xaneiro de 2013
CORRECCIÓN de erros. Orde do 5 de febreiro de 2013, da Secretaría Xeral de Política Lingüística, pola que se establecen as bases para a concesión de subvencións ás entidades locais de Galicia para a promoción do uso da lingua galega, e se procede a súa convocatoria (ED115A).
Consellería de Cultura, Educación e Ordenación Universitaria — III. Outras disposicións — 12/02/2013

Advertidos erros na citada orde, publicada no Diario Oficial de Galicia número 28, do venres 8 de febreiro de 2013, segundo o establecido no artigo 105 da Lei 30/1992, do 26 de novembro, de réxime xurídico das administracións públicas e do procedemento administrativo común, cómpre realizar as seguintes correccións:
1. Na páxina 3.874, no ANEXO I, no cadro «E, NA SÚA REPRESENTACIÓN», onde di: «PRIMEIRO APELLIDO», debe dicir: «PRIMEIRO APELIDO», e onde di: «SEGUNDO APELLIDO», debe dicir: «SEGUNDO APELIDO».
2. Na mesma páxina 3.874, no ANEXO I, na solicitude da «MODALIDADE», onde di: «Mantemento ou reforzamento dun servizo lingüístico dun concello», debe dicir: «Mantemento ou reforzamento dun servizo lingüístico dunha entidade local (concello ou agrupamento de concellos)».
Así mesmo, debaixo da modalidade anterior, onde di: «Desenvolvemento de dinamización lingüística dun concello carente de servizo lingüístico», debe dicir: «Desenvolvemento de dinamización lingüística dunha entidade local carente de servizo lingüístico (concello ou agrupamento de concellos)».
3. Na páxina 3.875, no ANEXO II, no cadro da «MODALIDADE PARA A QUE SOLICITA A SUBVENCIÓN E CANTIDADES TOTAIS SOLICITADAS»: na modalidade 4, onde di: «4. Desenvolvemento de dinamización lingüística dunha entidade local carente de servizo lingüístico», debe dicir: «4. Desenvolvemento de dinamización lingüística dunha entidade local carente de servizo lingüístico (concello ou agrupamento de concellos)».
Esta corrección de erros non modifica o prazo de presentación das solicitudes, que rematará o día 8 de marzo de 2013.
RESOLUCIÓN do 10 de xaneiro de 2013 pola que se fan públicos os adxudicatarios dos premios XXI Álvaro Cunqueiro para textos teatrais, VII Manuel María de literatura dramática infantil e X Barriga Verde de textos para teatro de monicreques.
Axencia Galega das Industrias Culturais — III. Outras disposicións — 13/02/2013

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.A1.432B.480.0 dos orzamentos da Comunidade Autónoma de Galicia do ano 2012, convocadas pola Resolución do 9 de abril de 2012, pola que se establecen as bases reguladoras e se fai pública a convocatoria para a concesión dos premios XXI Álvaro Cunqueiro para textos teatrais, VII Manuel María de literatura dramática infantil e X Barriga Verde de textos para teatro de monicreques.
Premio: X Premio Barriga Verde de textos para teatro de monicreques, modalidade adultos.
Beneficiario: deserto.
Premio: VII Premio Manuel María de literatura dramática infantil.
Beneficiario: deserto.
Premio: X Premio Barriga Verde de textos para teatro de monicreques, modalidade para rapaces.
Beneficiario: Raúl Dans Mayor.
Obra: Un mosquito de nome Henri.
Importe: 6.000 euros.
Premio: XXI Premio Álvaro Cunqueiro para textos teatrais.
Beneficiario: Gustavo Pernas Cora.
Obra: Isobaras.
Importe: 6.000 euros.
Santiago de Compostela, 10 de xaneiro de 2013
RESOLUCIÓN do 31 de xaneiro de 2013, da Secretaría Xeral para o Turismo, pola que se dá publicidade das axudas concedidas ao abeiro da Resolución do 22 de maio de 2012 pola que se establecen as bases reguladoras para a concesión, en réxime de concorrencia competitiva, das subvencións a establecementos de turismo rural, establecementos hoteleiros, apartamentos e vivendas turísticas, campamentos de turismo, axencias de viaxes, cafetarías, bares, restaurantes e empresas de servizos turísticos complementarios, nos procesos de certificación, seguemento e renovación das correspondentes normas UNE co obxecto da obtención e/ou o mantemento da marca Q de Calidade Turística do Instituto para a Calidade Turística Española (ICTE) e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013 (Diario Oficial de Galicia núm. 101, do 29 de maio de 2012), modificada pola Resolución do 8 de novembro de 2012 (Diario Oficial de Galicia núm. 217, do 14 de novembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/02/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 04.80.761A.770.0, código de proxecto 2007 00372, ao abeiro da Resolución do 22 de maio de 2012 pola que se establecen as bases reguladoras para a concesión, en réxime de concorrencia competitiva, das subvencións a establecementos de turismo rural, establecementos hoteleiros, apartamentos e vivendas turísticas, campamentos de turismo, axencias de viaxes, cafetarías, bares, restaurantes e empresas de servizos turísticos complementarios, nos procesos de certificación, seguimento e renovación das correspondentes normas UNE co obxecto da obtención e/ou o mantemento da marca Q de Calidade Turística do Instituto para a Calidade Turística Española (ICTE) e se procede á súa convocatoria para o ano 2012. Estas subvencións están cofinanciadas ao 70 % polo Fondo Europeo de Desenvolvemento Rexional, a través do programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Santiago de Compostela, 31 de xaneiro de 2013
RESOLUCIÓN do 31 de xaneiro de 2013, da Secretaría Xeral para o Turismo, pola que se dá publicidade ás axudas concedidas ao abeiro da Resolución do 22 de xuño de 2012 pola que se establecen as bases reguladoras para a concesión, en réxime de concorrencia competitiva, das subvencións a empresas privadas para incentivar o turismo mediante a mellora de establecementos hoteleiros do grupo I e creación ou mellora da oferta complementaria de establecementos hoteleiros do grupo I existentes na Comunidade Autónoma de Galicia, e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007–2013 (Diario Oficial de Galicia núm. 124, do 29 de xuño de 2012), modificada pola Resolución do 9 de outubro de 2012 (Diario Oficial de Galicia núm. 197, do 16 de outubro).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/02/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo a aplicación orzamentaria 04.80.761A.770.0, código de proxecto 2007 00372, ao abeiro da Resolución do 22 de xuño de 2012 pola que se establecen as bases reguladoras para a concesión, en réxime de concorrencia competitiva, das subvencións a empresas privadas para incentivar o turismo mediante a mellora de establecementos hoteleiros do grupo I e creación ou mellora da oferta complementaria de establecementos hoteleiros do grupo I existentes na Comunidade Autónoma de Galicia, e se procede á súa convocatoria para o ano 2012. Estas subvencións está cofinanciadas ao 80 % polo Fondo Europeo de Desenvolvemento Rexional, a través do programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Santiago de Compostela, 31 de xaneiro de 2013
RESOLUCIÓN do 31 de xaneiro de 2013, da Secretaría Xeral para o Turismo, pola que se dá publicidade ás axudas concedidas ao abeiro da Resolución do 22 de maio de 2012 pola que se establecen as bases reguladoras para a concesión, en réxime de concorrencia competitiva, de subvencións a entidades privadas para incentivar o turismo mediante a mellora de albergues turísticos existentes na Comunidade Autónoma de Galicia, e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007–2013 (DOG número 101, do 29 de maio de 2012).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/02/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 04.80.761A.770.0, código de proxecto 2007 00372, ao abeiro da Resolución do 22 de maio de 2012 pola que se establecen as bases reguladoras para a concesión, en réxime de concorrencia competitiva, de subvencións a entidades privadas para incentivar o turismo mediante a mellora de albergues turísticos existentes na Comunidade Autónoma de Galicia, e se procede á súa convocatoria para o ano 2012. Estas subvencións está cofinanciadas ao 70 % polo Fondo Europeo de Desenvolvemento Rexional, a través do programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Santiago de Compostela, 31 de xaneiro de 2013
CORRECCIÓN de erros. Resolución do 10 de xaneiro de 2013 pola que se dá publicidade ás axudas concedidas ao abeiro da Resolución do 13 de abril de 2012 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2012.
Axencia Galega das Industrias Culturais — III. Outras disposicións — 22/02/2013

Advertido erro na devandita resolución publicada no
Diario Oficial de Galicia
número 32, do xoves, 14 de febreiro de 2013, cómpre substituír o anexo publicado na páxina 4372 polo seguinte:
CORRECCIÓN de erros. Orde do 28 de decembro de 2012 pola que se aproba o Plan xeral de explotación marisqueira para o ano 2013.
Consellería do Medio Rural e do Mar — III. Outras disposicións — 22/02/2013

Advertidos erros na Orde do 28 de decembro de 2012, publicada no DOG núm. 248, do 31 de decembro de 2012, pola que se aproba o Plan xeral de explotación marisqueira para o ano 2013, fanse as oportunas correccións:
Na páxina 49380:
Provincia da Coruña, 7ª fila, C.P. Barallobre (modalidade a pé).
Onde di: «Días máximos de extracción: 112».
Debe dicir: «Días máximos de extracción: 122».
Na páxina 49384:
Provincia da Coruña, 2ª fila, C.P. Rianxo (modalidade embarc.).
Onde di: «Días máximos de extracción: 140».
Debe dicir: «Días máximos de extracción: 141».
Provincia da Coruña, 5ª fila, C.P. Sada-Miño (modalidade a pé).
Onde di: «Épocas probables de extracción: De xaneiro a febreiro».
Debe dicir: «Época probable de extracción: de xaneiro a decembro».
Provincia da Coruña, 6ª fila, Ría de Arousa, S. Coop. Galega (modalidade a pé e Embarc.).
Onde di: «Puntos de control: Fontenla, Outeiro de Pedra Rubia e Portomouro».
Debe dicir: «Puntos de control: Fontenla e Portomouro».
Na páxina 49389:
Provincia de Lugo, 1ª fila, A.M. San Cosme de Barreiros-Foz (modalidade a pé).
Onde di: «Puntos de control: Fondás e Fontorto».
Debe dicir: «Puntos de control: Fondás, Fontorto e O Taro».
Provincia de Lugo, 5ª fila, C.P. Ribadeo (modalidade a pé).
Onde di: «Zona de traballo: AF e Cm: desde A Vilavella ao Puntal, praia dos Bloques e Tesón sur».
Debe dicir: «Zona de traballo: AF e Cm: desde A Vilavella ao Puntal, praia dos Bloques».
Na páxina 49416: Litoral da Comunidade Autónoma Galega, 1ª fila, Algamar S.L. (modalidade a pé).
Onde di: «Épocas probables de extracción: de xaneiro a setembro».
Debe dicir: «Épocas probables de extracción: de xaneiro a setembro e decembro».
RESOLUCIÓN do 31 de xaneiro de 2013 pola que se procede á publicación das subvencións concedidas no ano 2012, a entidades xuvenís de ámbito autonómico, (asociacións xuvenís, entidades prestadoras de servizos á xuventude e as súas respectivas federacións), e a grupos informais de mozos e mozas, en virtude da Orde do 31 de decembro de 2011, pola que se establecen as bases que rexen as axudas enmarcadas no programa Iniciativa Xove.
Consellería de Traballo e Benestar — III. Outras disposicións — 22/02/2013

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia e o Decreto 109/2012, do 22 de marzo, polo que se establece a estrutura orgánica da Consellería de Traballo e Benestar e, de acordo co disposto no artigo 14.4 da Orde do 31 de decembro de 2011, pola que se establecen as bases que rexen as axudas enmarcadas no programa Iniciativa Xove e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas no ano 2012, a entidades xuvenís de ámbito autonómico, (asociacións xuvenís, entidades prestadoras de servizos á xuventude e as súas respectivas federacións), e a grupos informais de mozos e mozas, para a realización de proxectos de iniciativa xuvenil, mediante resolución do director xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional segunda da Orde do 31 de decembro de 2011. A relación de subvencións concedidas atópase no anexo desta resolución.
Santiago de Compostela, 31 de xaneiro de 2013
Beneficiario: asociacións xuvenís, entidades prestadoras de servizos á xuventude e as súas respectivas federacións (ámbito autonómico).
Aplicación orzamentaria: 12.07.313A.481.0.
Orzamento: 138.760 € (crédito orzamentario establecido pola Orde do 13 de xuño de 2012, DOG nº 126, do 3 de xullo, pola que se modifica a Orde do 31 de decembro de 2011).
Beneficiario: grupos informais de mozos e mozas.
Aplicación orzamentaria: 12.07.313A.481.0
Orzamento: 191.860 € (crédito orzamentario establecido pola Orde do 13 de xuño de 2012, DOG nº 126, do 3 de xullo, pola que se modifica a Orde do 31 de decembro de 2011).
RESOLUCIÓN do 23 de xaneiro de 2013 pola que se lles dá publicidade aos convenios de colaboración subscritos por este organismo autónomo no terceiro cuadrimestre de 2012.
Instituto de Estudos do Territorio — III. Outras disposicións — 07/02/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia número 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esta obriga,
Artigo único
Darlle publicidade á relación dos convenios subscritos polo Instituto de Estudos do Territorio no terceiro cuadrimestre do ano 2012 que se incorpora como anexo a esta resolución.
Santiago de Compostela, 23 de xaneiro de 2013
RESOLUCIÓN do 24 de xaneiro de 2013, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no terceiro cuadrimestre do ano 2012.
Consellería de Cultura, Educación e Ordenación Universitaria — III. Outras disposicións — 07/02/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de setembro, outubro, novembro e decembro do ano 2012, que se incorpora como anexo a esta resolución.
Santiago de Compostela, 24 de xaneiro de 2013